

Отчет за дейността на читалището през 2023 г.

Народно Читалище „Васил Левски – 1975г.“, село Зидарци, община Перник. Население на селото с постоянно живущи под 100 човека.

Читалището в селото е основния културен център за запазване на обичаите, традициите и духа на местното население. Дейностите в него са организирани и направени с цел активност и обединение на местното население и запазването на културата, както с деца, така и с възрастни.

* Актуално състояние на читалището

В съответствие с всички законови и подзаконови разпоредби читалището е регистрирано, подавани са всички отчети пред различните институции в срок. През месец Април беше проведено Общо Отчетно Събрание.

За 2023 г. субсидираната численост е 0,5 бр.

Отпуснатата държавна субсидия за 2023 г. е 7 248 лв.

Финансовият отчет е приложен отделно.

* Библиотечна дейност

Библиотечния фонд при читалището през 2023 г. е в процес на пре-ивентаризация.

Към 31 декември 2023 г. библиотечният фонд е над 2500 бр. и продължава описването на книги от дарители.

Читалището се стреми с пълна сила към своята цел, а именно регистриране и откриване на библиотеката като обществена съгласно Закона за обществените библиотеки.

Ново закупената литература е 20 бр. и е изцяло финансиран от читалището. Тези книги са добавени към дарените книги, запълвайки част от задължителната литература за лятото. Набавените книги са съобразени с учениците в селото, както и редовните посетители на детския клуб към читалището.

За тази година, читалището има 8 читателски карти, със заета литература от 18 тома.

* Любителско творчество

Изключително важна част от мисията на читалищата е съхраняване на традициите в песенното и танцовото творчество.

Тази година, от средата на месец Ноември, нашето читалище започна провеждането на уроци по народни танци. Поради голям проявен интересен се сформира група от над 15 възрастни и деца, на възраст от 11 до 60 години.

Групата се събира всяка седмица за две репетиции, включващи изучаване на нови хора и преговаряне на вече научени. Като една от срещите се провежда с танцов ръководител.

* Клубове и школи

Двата клуба създадени през изминалите години,

* Клубът за изучаване на традициите и историята на селото и
* Детския Клуб,

продължиха своята дейност.

През летните месеци юни и юли, двата клуба се събраха за общи дейности.

През месец юни бе възроден обичаят за Еньовден. Малки и пораснали момичета се събраха заедно за да пресъздадат Денят преди Еньовден, а именно – ритуала Мълчана Вода. Както и събирането на билки и цветя на деня, направата на венчета за глава и един голям венец за промушване и среща с Еньовата буля.

Вторият летен месец юли, децата имаха среща с войводата на Сурвакарската група при нашето читалище. Образователната среща се проведе с илюстрации, снимки и видео материали за Сурва, обичай, традиция и изпълнение.

За завършек на годината, в Коледната сутрин, момчета се събраха и обиколиха цялото село за да възродят още един обичай – Коледуване. Облечени в ямурлуци, с геги, здравец и кравайчета. Обичаят бе изпълнен за първи път в село Зидарци.

От тази година, читалището е дом и на още два клуба.

* Клуб „Златните ръце на баба“, който събира възрастни и деца за предаване на рецепти и знания свързани с цветя и градина.
* Клуб „Българска История“. Участващите правят сбирки с провеждане на викторини и гледане на образователни клипове за нашата история.

Заедно с клубът за изучаване на традициите и историята на селото, успешно бе направено събитие с участия на сдружение Българска История. В средата на ноември, месеца на народните будители, наш гост бе член на сдружението, който разказа много интересни истории и показа клипове.

След това бе представена новоизлязлата книга на историкът, жител на селото, Георги Радославов - „ЗИДАРЦИ, ПЕРНИШКА ОБЛАСТ, МИНАЛО И НАСТОЯЩЕ“.

* Организиране на традиционни празници

НЧ „Васил Левски – 1975г.“ проведе своят традиционен курбан на селото „Джерман“, през месец Май.

Съборът на селото бе осъществен и тази година по традиция на 27-28.08.

* Участия на общинско, областно и национално ниво

Сурвакарската група към народното читалище взе участия в XXIX Международен фестивал на маскарадните игри „Сурва“ 2023, през Януари, на централния площад в град Перник.

През февруари, групата взе участие и в XXI Международен Фестивал "Кукове - Раковски" 2023г., град Раковски, община Раковски, където бе отличена с награда за Артистично Представяне.

За втора поредна година читалището взе участие в Църногорски събор „В сърцето на Граово“ 2023г., със своята кулинарна изложба, благодарение на бабите от селото. Също така направена бе изненада за посетилите „Попитай за изнендата“ състояща се от задаване на въпроси и получаване на награда, лакомство.

* Сграден фонд

Сградата на читалището е общинска собственост и през 2019 г. бе отново предоставена за безвъзмездно ползване за срок от 10 години. Общата площ е 116 кв.м., представляващ салонът на читалището, които е единственото помещение за ползване. За всички събирания и дейности в читалището е нужно отопляването на целия салон.

Цялата сграда се нуждае от ремонтни дейности и саниране, за да бъде възможно преодоляването на проблема с отоплението през студените месеци.

Въпреки субсидираната численост, читалището успя да направи частичен ремонт през есента. Поради което дейностите трябваше да бъдат временно спрени, заради липса на друго помещение.

Ремонтите дейности бяха свързани със замазване на пукнатини от земетресението през 2012г., освежаване на боята, подмяна на електрическата мрежа, като пускане на контакти и смяна на таблото с предпазителни бушони, всичките направени от вътрешната страна на салона.

* Други дейности организирани от читалището
* Януари
  + Местна Сурва с ритуално запалване на огън на 13-ти вечерта. Както и обикаляне на селото на следващия ден, заедно с най-малките си участници от 3 до 7 годишни.
  + Бабин Ден – Децата от детския клуб изработиха ръчно картички за всички баби в селото.
* Март
  + Баба Марта – Работилница за Мартеници
  + Денят на Освобождението на България – 3-ти Март

– Конкурс на Тема „ Денят на Освобождението на България - 3-ти Март“ за деца

* + Сирни Заговезни – Прошка – Огъня и ритуалите бяха отменени заради силен вятър
  + Осми Март – Сбирка
  + Ден на Пролетта – Сбирка
* Април
  + Цветница – По цвете за всички с имена на Цветя бяха раздадени в селото
  + Великден – Боядисване на Яйца с детски клуб
* Май
  + Гергьовден – Сбирка с малки и големи
  + Ден на Българската азбука, просвета и култура – Рисуване и разговор с децата
* Юни
  + Ден на Ботев и Загиналите за Свободата на България – Викторина с клуб Българска История
  + Ден на Детето – Игри, Рисуване и Спортни състезания с детски клуб
* Летни Занимания:

Детска Дискотека и Детско Кино веднъж в месеца

Сбирка за Младите и Възрастните веднъж в месеца

През месец Юли среща с компанията на „Цветно“, две събития – Рисуване и Игри, за деца § Рисуване и Вино за възрастни

Конкурс за малки и големи - Рисунка на Тема – Моето Синьо Лято

* Август
  + Ден на Миньора – Посещение на Подземен минен музей, град Перник с малки и големи
  + Международен ден на бирата – Дегустация
* Септември
  + Довиждане Лято! Здравей Училище! – Златните Ръце на Баба, Разсаждане на Цветя, Подаръци и Състезания от спортен характер
* Ноември
  + Ден на народните будители – Детския Клуб рецитира „Химн на Народните Будители“ – Видеото може да бъде намерено на страницата на читалището - <https://www.facebook.com/Vasil.Levski.1975>
  + Световен Ден на Анимацията – Анимация и Пици
  + Откриване на групата за народни танци с ежеседмични събирания
* Декември
  + Никулден – Организирана сбирка на танцовата група в гр.Перник
  + Детско Коледна Парти – Таен Дядо Коледа, Раздаване на подаръци и снимки с Дядо Коледа, Коледна програма с Клоунът Бонбончо
  + Пред коледна Сбирка за пораснали
  + Ежеседмични събирания с групата за народни танци
* Инициативи

Народно Читалище „Васил Левски – 1975 г.“ направи инициативна Ден на Професиите, първото събитие бе проведено края на годината. Децата бяха запознати с професионалистите от шест различни сфери.

След обявяването на желанието си за подкрепата на инициатива „Капачки за Бъдеще“. С общи усилия от всички жители и посетители на селото, читалището направи първото си дарение на капачки през есенната им кампания.

В края на годината, организирана кампания от читалището за набиране на средства в подкрепа на „Българската Коледа“.

Село Зидарци

Председател на Настоятелството:

/Калоян Кальонски/

Секретар на Читалището:

/Катрин Цветанова/